లైష్రామ్ నబకిషోర్ సింగ్

లైష్రామ్ నబకిషోర్ సింగ్, ఒక భారతీయ ఉపాధ్యాయుడు, మూలికా శాస్త్రవేత్త, సాంప్రదాయ వైద్యుడు. ఆయన మూత్రపిండాల్లో రాళ్ల చికిత్సకు ప్రసిద్ధి చెందాడు. భారతదేశంలో ఒక మిలియన్ కంటే ఎక్కువ మూత్రపిండ రాళ్ల సేకరణతో లిమ్కా బుక్ ఆఫ్ రికార్డ్స్ లో ఆయన నిలిచాడు. ఆయన నాల్గవ అత్యున్నత భారతీయ పౌర పురస్కారం పద్మశ్రీతో సహా అనేక గౌరవాలను అందుకున్నాడు.

 జీవితచరిత్ర 
నబకిషోర్ సింగ్ 1938 మార్చి 1న ఈశాన్య భారత రాష్ట్రమైన మణిపూర్ లోని సగోల్బంద్ ఖనమ్ లిరాక్ లో ఎల్. గౌరమణి, ధని దంపతులకు జన్మించాడు. వీరిద్దరు రోజువారీ కూలీలు, అతను బుధిమంజూరి ఉన్నత పాఠశాలలో 8వ తరగతి వరకు చదిది మానేయాల్సి వచ్చింది. ఆయన తన తండ్రి నుండి సాంప్రదాయ వైద్యాన్ని నేర్చుకున్నాడు, అతను మూలికా వైద్యాన్ని చేసేవాడు. స్వదేశీ మొక్కల గురించి తన సొంత పరిశోధనల ద్వారా జ్ఞానాన్ని ఆయన పెంచుకున్నాడు. ప్రభుత్వ ప్రాథమిక పాఠశాలలో ఉపాధ్యాయుడిగా పనిచేస్తున్నప్పుడు, తనకు మూత్రపిండాల్లో రాళ్ళు ఉన్నాయని, దానికి తన సొంత మందులతో విజయవంతంగా చికిత్స చేసుకున్నాడు.

ఇంఫాల్ పశ్చిమ జిల్లా సగోల్బాండ్ ఖమ్నామ్ లిరాక్ లోని తన నివాసంలో వైద్య వృత్తిని కొనసాగిస్తూనే, ప్రభుత్వ పాఠశాలలో హిందీ ఉపాధ్యాయుడిగా పదవీ విరమణ చేసిన తరువాత పూర్తి సమయం ప్రాక్టీస్ వైపు మొగ్గు చూపాడు. అతను ఇంట్లో తయారు చేసిన మూలికా మందులను ఉపయోగించి 2 లక్షల మందికి పైగా చికిత్స చేసినట్లు నివేదికలు ఉన్నాయి. అతను ఒక అభిరుచిగా చికిత్స పొందిన రోగుల మూత్రపిండాల్లో రాళ్లను సేకరించడం ప్రారంభించాడు. ఇలా సేకంచిన రాళ్ళు 1.2 మిలియన్లకు మించి ఉన్నాయి. దీంతో లిమ్కా బుక్ ఆఫ్ రికార్డ్స్ లో ఈ విజయం నమోదు అయింది. ఆయన పేద రోగులకు ఉచిత వైద్య చికిత్స చేయడం ద్వారి మంచి పేరు తెచ్చుకున్నాడు. ఆయన ఒక రచయత కూడా.

ది పర్సనైఫికేషన్ ఆర్ ఇన్కార్నేషన్ ఆఫ్ సాక్రిఫైస్ అనేది లైష్రామ్ నబకిషోర్ సింగ్ జీవితం, వైద్య సాధనపై ఒక డాక్యుమెంటరీ. 1996లో భారత ప్రభుత్వం నుండి ప్రెస్ ఇన్ఫర్మేషన్ బ్యూరో అవార్డును అందుకుంది. 2001లో పద్మశ్రీ పౌర పురస్కారం కోసం రిపబ్లిక్ డే గౌరవ జాబితాలో చేర్చడం ద్వారా ప్రభుత్వం ఆయనను మళ్లీ సత్కరించింది. ఆయన మణిపూర్ వాలంటరీ హెల్త్ అసోసియేషన్ అవార్డు (1999), కర్మయోగి అవార్డు (2005), డాక్టర్ అంబేద్కర్ ఫెలోషిప్ (2006) లను కూడా అందుకున్నాడు.

 మూలాలు 

వర్గం:జీవిస్తున్న ప్రజలు
వర్గం:1938 జననాలు